سویون آزالماسی سببیندن گؤلون ساحلینده باش وئرن دییشیک‌لیک‌لر اویدو گؤرونتولرینده ده آیدین نظره چارپیر
یاغینتی‌نین آزالماسی و گوجلو بوخارلانما تورکیه-‌نین ان بؤیوک گؤلو اولان وان گؤلونون ساحه‌سی‌نین کیچیلمه‌سینه سبب اولوب.
سویون آزالماسی سببیندن گؤلون ساحلینده باش وئرن دییشیک‌لیک‌لر اویدو گؤرونتولرینده ده آیدین نظره چارپیر.
امریکا میللی هاواجیلیک و اوزای آژانسی (ناسا) "Landsat" و آوروپا اوزای آژانسی‌نین "Sentinel-2" اویدوسونون جولای آییندا چکدیگی فوتوشکیل‌لرده اول‌لر سو آلتیندا اولان بیر چوخ اراضی‌نین قورویا چئوریلدیگی گؤرونور.
وان گؤلونده سویون سویه‌سی‌نین آشاغی دوشمه‌سی نتیجه‌سینده ایندییه‌دک سویون آلتیندا قالان بعضی تاریخی تیکی‌لی‌لر ده اوزه چیخیب.
یاغینتی‌لارین آزالماسی و هاوا درجه‌سی‌نین مؤوسوم نورماسیندان یوکسک اولماسی سببیندن گؤلون هر گون داها چوخ سو ایتیردیگینه دقت چکن متخصصلر یاغیش‌لارین آرتماسی ایله بو وضعیتین دوزله‌جگینه اومید ائدیرلر.
